Limarí (rijeka)
<s>Limarí (španjolski: Río Limarí) je rijeka duga 64 km, koja protiče zapadom čileanske Regije Coquimbo.</s>

<s>Hidrologija</s>

<s>Rijeka Limarí formira se 4 km istočno od grada Ovalle - sutokom rijeka Hurtado i Grande.</s><s>Od tamo rijeka teče prema zapadu, prostranim terasastim dolinama, gdje ima dobrih poljoprivrednih površina.</s>

<s>Na svom toku do ušća u Pacifik prima dvije manje pritoke; Ingenio sa sjevera i Punitaqui sa juga, koje izviru sa Obalnih Kordiljera.</s><s>Neposredno prije ušća protiče uskim kanjonom pa mu se korito sužava na 500 metara.</s>

<s>Na samom ušću sa desne (sjeverne) strane prostire se duž pacifičke obale Nacionalni park Bosque Fray Jorge.</s>

<s>Sliv rijeke Limarí velik je 11.800 km² i poznat je vinogradarski kraj.</s>

<s>Akumulaciona jezera</s>

<s>Na ušću rijeke Higuerillas u Hurtado, 25 km sjeveroistočno od Ovallea na površini od 555 hektara prostire se akumulaciono jezero Recoleta, kapaciteta 102 milijuna m³, namjenjeno isključivo navodnjavanju i rekreaciji.</s>

<s>I sa druge strane na ušću rijeke Huatulame u Grande 27 km jugoistočno od Ovallea nalazi se akumulaciono jezero La Paloma, na površini od 3.000 hektara, kapaciteta 750 milijuna m³.</s><s>To jezero je najveće čileansko jezero i drugo po veličini u Južnoj Americi.</s>

<s>Izvori</s>

<s>Vanjske veze</s>

<s>Río Limari: Ubicación, mapa, y todo lo que desconoce</s>

<s>Rijeke u Čileu</s>

